ΓΡΑΠΤΗ ΕΡΩΤΗΣΗ E-2629/02

υποβολή: Olivier Dupuis (NI) προς την Επιτροπή

(18 Σεπτεμβρίου 2002)

Θέμα: Σύλληψη του δημοσιογράφου Abdallah Zouari δύο μήνες μετά από την απελευθέρωσή του

Σύμφωνα με το Εθνικό Συμβούλιο Ελευθεριών της Τυνησίας (CNLT), ο τυνήσιος δημοσιογράφος Abdallah Zouari καταδικάστηκε, δύο μήνες μετά από την απελευθέρωσή του, σε νέα ποινή 8 μηνών κάθειρξης από το περιφερειακό δικαστήριο του Ζαρζίς (Νότια Τυνησία) λόγω παραβίασης μέτρων του διοικητικού ελέγχου τα οποία του είχανποβληθεί μετά από την απελευθέρωσή του. Καταδικασθείς για συμμετοχή σε παράνομη οργάνωση σε 11 χρόνια φυλάκισης τον Απρίλιο του 1991 από στρατιωτικό δικαστήριο στο πλαίσιο δικών που ενορχηστρώθηκαν εκείνη την εποχή κατά των ηγετών του κινήματος Ennahdha, το οποίο σήμερα έχει διαλυθεί, ο κ. Zouari, 46 ετών, συνεργάτης της εφημερίδας Al Fajr (η Αυγή, όργανο του απαγορευμένου ισλαμιστικού τυνησιακού κινήματος Ennahdha, απελευθερώθηκε στις 6 του περασμένου Ιουνίου αφού εξέτισε την ποινή του. Ωστόσο, εξακολουθούσαν να ισχύουν εναντίον του μέτρα διοικητικού ελέγχου για περίοδο 5 ετών. Μία απόφαση του Υπουργείου Εσωτερικών της 15ης Ιουλίου όρισε ως κατοικία του την τοποθεσία Khariba-Hassi Jerbi, στην περιοχή του Ζαρζίς. Το CNLT χαρακτηρίζει καταχρηστική αυτήν την απόφαση, στο μέτρο όπου η οικογένεια του κ. Zouari, η οποία εξάλλου άσκησε έφεση κατά της απόφασης αυτής, ζει στην Τύνιδα. Ενώ το διοικητικό δικαστήριο δεν είχε ακόμη αποφανθεί, ο κ. Zouari συνελήφθη στις 19 Αυγούστου και παρεπέμφθη ενώπιον του περιφερειακού δικαστηρίου του Ζαρζίς. Κατά την ακροαματική διαδικασία, ο πρόεδρος του δικαστηρίου, κ. Abdallah Abassi, αρνήθηκε αίτημα των δικηγόρωνπεράσπισης για αναβολή της δίκης προκειμένου να λάβουν γνώση της δικογραφίας και να προετοιμάσουν τηνπεράσπισή τους.

Γνωρίζει η Επιτροπή την νέα σύλληψη του κ. Abdallah Zouari και τις συνθήκεςπό τις οποίες έλαβε χώρα· Γενικότερα, ποια είναι η γνώμη της Επιτροπής για αυτήν την κατ' επανάληψιν άρνηση απονομής δικαιοσύνης με θύμα έναν τυνήσιο πολίτη· Ποια είναι τα επιχειρήματα της Επιτροπής για να δικαιολογήσει την έλλειψη πρωτοβουλιών εκ μέρους της με στόχο την αναστολή της συμφωνίας σύνδεσης μεταξύ Ένωσης και Τυνησίας·

Κοινή απάντησητου κ. Patten εξ ονόματος της Επιτροπήςστις γραπτές ερωτήσεις E-2526/02, E-2597/02 και E-2629/02

(8 Οκτωβρίου 2002)

Η Επιτροπή γνωρίζει τόσο την γενική προβληματική σχετικά με τις συνθήκες κράτησης στην Τυνησία όσο και τις συγκεκριμένες περιπτώσεις που αναφέρονται.

Όσον αφορά τις συνθήκες κράτησης, η Επιτροπή δεν διαθέτει γνώμες εμπεριογνωμόνων ή ειδικές μελέτες γι'αυτό το ζήτημα. Όντως, ακόμη και η Διεθνής Επιτροπή Ερυθρού Σταυρού δεν έχει πρόσβαση στις φυλακές της Τυνησίας. Η Επιτροπή λυπάται γι'αυτήν την έλλειψη αμερόληπτης πληροφόρησης που καθιστά ακόμη πιο ανησυχητική την απεργία πείνας στην οποία γίνεται αναφορά.

Όπως έχει επιβεβαιώσει προηγουμένως η Επιτροπή στην απάντησή της στις ερωτήσεις E-1845/02 και P-2065/02 των κ. Cappato και Dupuis(1), η περίπτωση του κ. Yahyaoui ανησυχεί επίσης την Επιτροπή και ιδίως οι συνθήκες κράτησής του στις φυλακές Bordj El-Amri, όπως είναι γνωστές από τις περιγραφές των κρατουμένων και των επισκεπτών.

Η Επιτροπήπενθυμίζει τακτικά στις τυνησιακές αρχές την ανάγκη σεβασμού της ελευθερίας έκφρασης ως απαράβατης καθώς και την ενεργό συμμετοχή της κοινωνίας των πολιτών στην πολτική ζωή. Η Επιτροπή με την ίδια ανησυχία αναρωτιέται σχετικά με τη νέα σύλληψη του κ. Abdallah Zouari καθώς και για το βάσιμο του διοικητικού μέτρου στην οποία στηρίζεται.

Η αναστολή της συμφωνίας σύνδεσης, εκτός από το γεγονός ότι πρέπει να απορρέει από ομόφωνη απόφαση του Συμβουλίου, θα έχει ως κυριότερη συνέπεια να στερήσει στην Ευρωπαϊκή Ένωση τον τακτικό πολιτικό διάλογο με την Τυνησία και να βλάψει τη συνεργασία μεταξύ της Τυνησίας και της Ένωσης που μπορεί να συμβάλει στην θετική εξέλιξη της κοινωνίας της Τυνησίας γενικά.

Για ναπάρξει θετική επιρροή στην τυνησιακή δικαιοσύνη, η Επιτροπή προετοιμάζει ένα πρόγραμμα εκσυγχρονισμού της δικαιοσύνης, που μπορεί να περιλαμβάνει μια πτυχή σχετικά με τη μεταρρύθμιση του σωφρονιστικού τομέα και που γενικότερα αποσκοπεί σε μια δυναμική εκσυγχρονισμού του συνόλου των φορέων της δικαιοσύνης.

(1) ΕΕ C 52 E της 6.3.2003, σελ. 107.